**čestné vyhlásenie žiadateľa**

|  |  |
| --- | --- |
| **Identifikácia žiadateľa** (ďalej len ,,Prijímateľ“) | Názov: |
| Adresa: |
| IČO: |
| **Názov projektu** |  |
| **Kód výzvy** | 01I03-26-V07 |

**Ja, dolu podpísaný žiadateľ (štatutárny orgán žiadateľa),** **svojím podpisom potvrdzujem, že:**

|  |
| --- |
| * spĺňam podmienky poskytnutia prostriedkov mechanizmu uvedené v príslušnej výzve a schéme štátnej pomoci a nesiem plnú právnu zodpovednosť za dodržanie podmienok vyplývajúcich zo schémy štátnej pomoci a za situácie, ak v rámci projektu dôjde k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Zároveň beriem na vedomie, že prostriedky mechanizmu môžu byť poskytnuté a čerpané len v súlade so všeobecne záväznými právnymi predpismi, vrátane Nariadenia Rady (EÚ) č. 269/2014, Nariadenia Rady (EÚ) č. 833/2014 a Nariadenie Rady (EÚ) č. 692/2014" (nariadenia upravujúce sankcie voči Rusku); * som si vedomý skutočnosti, že najneskôr ku dňu začatia realizácie projektu musím preukázať vysporiadanie majetkovo-právnych vzťahov k:   + nehnuteľnému majetku, v rámci ktorého sa bude realizovať projekt a   + hnuteľnému dlhodobému majetku, ktorý bude zhodnotený z prostriedkov mechanizmu,   a to v súlade so zmluvou o poskytnutí prostriedkov mechanizmu a záväznou dokumentáciou, na ktorú sa zmluva o poskytnutí prostriedkov mechanizmu odvoláva;   * zabezpečím finančné prostriedky na spolufinancovanie projektu tak, aby nebola ohrozená jeho implementácia; * na investičné výdavky uvedené v projekte som nedostal inú dotáciu, príspevok, grant alebo inú formu pomoci z verejných zdrojov, zdrojov Európskej únie alebo iných nástrojov finančnej pomoci poskytnutej SR (ďalej len „ iná pomoc“), ktorá by predstavovala dvojité financovanie, ani som o žiadnu inú pomoc nepožiadal. V opačnom prípade vyhlasujem, že som požiadal, resp. žiadam o inú pomoc výlučne v žiadostiach identifikovaných v kroku 7 - Zdroje financovania (Pomoc z iných zdrojov) a budem Ministerstvo hospodárstva SR bezodkladne informovať o výsledku spracovania týchto žiadostí príslušnými poskytovateľmi a o prípadnom poskytnutí pomoci. Zároveň sa zaväzujem, že ak by som takúto žiadosť predložil inému poskytovateľovi pomoci v čase posudzovania oprávneného projektu podľa tejto výzvy alebo ak by mi bola schválená štátna pomoc alebo pomoc de minimis od iných poskytovateľov pomoci alebo v rámci iných schém pomoci ešte pred poskytnutím pomoci podľa tejto výzvy, budem o tejto skutočnosti informovať Ministerstvo hospodárstva SR.   Zároveň sa zaväzujem, že na dosiahnutie výsledku projektu nepoužijem iné zdroje z rozpočtu EÚ. Som si rovnako vedomý skutočnosti, že dvojité financovanie nastáva aj v prípade reportovania výsledkov projektu, ktoré už boli reportované v rámci iného nástroja podpory, financovaného z prostriedkov EÚ;   * nie je voči mne vyhlásený konkurz ani povolená reštrukturalizácia, nie som v likvidácii; * žiadateľ, ani štatutárny orgán žiadateľa, ani žiadny člen štatutárneho orgánu, ani prokurista/i, ani osoba oprávnená konať za žiadateľa (ak relevantné) neboli právoplatne odsúdení za niektorý z nasledujúcich trestných činov: trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody, trestný čin legalizácie výnosu z trestnej činnosti, trestný čin založenia, zosnovania a podporovania zločineckej skupiny a niektorý z trestných činov daňových (podľa zákona č. 300/2005 Z. z. Trestného zákona v znení neskorších predpisov); * žiadateľ, ktorým je právnická osoba (t. j. ak relevantné), nemá právoplatným rozsudkom uložený niektorý z nasledujúcich trestov: trest zrušenia právnickej osoby, trest zákazu činnosti, ktorá sa týka realizácie projektu a udržania cieľa projektu, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov; * nie som evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 nariadenia č. 2018/1046); * nenárokuje sa voči mne vrátenie štátnej pomoci na základe rozhodnutia Európskej komisie, v ktorom bola táto štátna pomoc poskytnutá označená za neoprávnenú a nezlučiteľnú s vnútorným trhom; * nezačal som s realizáciou prác na projekte pred 20. júlom 2022; * prečerpávacia vodná elektráreň, ktorej technologická časť je predmetom modernizácie v rámci tohto projektu, je funkčná a spĺňam všetky požiadavky na jej prevádzkovanie podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov a príslušnej legislatívy - *relevantné pre žiadateľa, ktorý realizuje projekt zameraný na modernizáciu prečerpávacej vodnej elektrárne*; * predmetom projektu v rámci tejto žiadosti je modernizácia výlučne jednej prečerpávacej vodnej elektrárne v súlade s definíciou uvedenou vo výzve - *relevantné pre žiadateľa, ktorý realizuje projekt zameraný na modernizáciu prečerpávacej vodnej elektrárne*; * realizáciou projektu v rámci tejto žiadosti dôjde k zvýšeniu regulačného výkonu o najmenej 25 % a zároveň najmenej o 1 MW každej jednej technologickej časti prečerpávacej vodnej elektrárne, ktorá je predmetom modernizácie a zvyšovania flexibility elektroenergetických sústav - *relevantné pre žiadateľa, ktorý realizuje projekt zameraný na modernizáciu prečerpávacej vodnej elektrárne*; * vykonám všetky technicky uskutočniteľné a ekologicky relevantné opatrenia na zmiernenie nepriaznivých vplyvov na vodu, ako aj na chránené biotopy a druhy priamo závislé od vody, tzv. zmierňujúce opatrenia realizované na základe požiadaviek prílohy č. 4. výzvy - *Kritériá zabezpečenia súladu projektu so zásadou „výrazne nenarušiť“*, a to v závislosti od veľkosti vzdutia, záchytnej schopnosti a prevádzky (pre manažment sedimentov) alebo v závislosti od typu prečerpávacej vodnej elektrárne (pre ekologické prietoky) - *relevantné pre žiadateľa, ktorý realizuje projekt zameraný na modernizáciu prečerpávacej vodnej elektrárne, ktorá je pripojená k riečnemu toku;* * pri realizácii projektu budem postupovať v súlade požiadavkami zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a zákona č. 523/2012 Z. z. o ochrane prírody a krajiny; * pre činnosti, ktoré sú predmetom tejto žiadosti, zavediem plán nakladania s odpadmi v súlade s požiadavkami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov; * stacionárny batériový systém, ktorý je predmetom tejto žiadosti je samostatne stojaci systém, ktorý bude priamo pripojený do distribučnej (regionálnej alebo miestnej distribučnej sústavy) alebo prenosovej sústavy a ktorý má/bude mať vlastnú zmluvu o pripojení do príslušnej sústavy. Stacionárny batériový systém, príp. odberné, alebo odovzdávacie miesto, prostredníctvom ktorého je takýto systém pripojený do distribučnej sústavy, má samostatnú zmluvu o pripojení, definujúcu maximálnu rezervovanú kapacitu a bod/body pripojenia tohto systému do príslušnej distribučnej sústavy. Za meničom napätia (strana jednosmerného napätia) takto pripojeného batériového systému nie je pripojené žiadne iné výrobné alebo odberné zariadenie - *relevantné pre žiadateľa, ktorý realizuje projekt zameraný na výstavbu nového zariadenia na uskladňovanie elektriny - stacionárny batériový systém*; * predkladaný projekt spĺňa požiadavky uvedené v prílohe č. 4 k tejto výzve - *Kritériá zabezpečenia súladu projektu s princípom „výrazne nenarušiť“*. Zároveň sa zaväzujem preukázať splnenie predmetných požiadaviek spôsobom a v lehotách stanovených v uvedenej prílohe, v tejto výzve a vo vzore zmluvy o poskytnutí prostriedkov mechanizmu, na ktorý sa táto výzva odvoláva; * preskúmal som u mňa a u osôb zainteresovaných na mojej strane v zmysle § 24 ods. 3 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov existenciu konfliktu záujmov podľa čl. 61 nariadenia Európskeho Parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 ako aj v súlade s Usmernením Komisie týkajúcim sa predchádzania a riešenia konfliktov záujmov v zmysle nariadenia o rozpočtových pravidlách (2021/C 121/01) - (ďalej len "konflikt záujmov"), a to vo vzťahu k zamestnancom vykonávateľa a iným osobám podieľajúcich sa na vykonávaní mechanizmu, ktoré sú mi v čase podania tohto čestného vyhlásenia známe. Na základe tohto preskúmania vylučujem u mňa ako aj u osôb zainteresovaných na mojej strane existenciu konfliktu záujmov; * zároveň vyhlasujem, že ja ani osoby zainteresované na mojej strane sme sa nezúčastnili prípravy výzvy a nedisponujeme informáciami, ktoré by mohli znamenať neoprávnenú výhodu oproti ostatným potenciálnym žiadateľom; * zároveň vyhlasujem, že ja ani osoby zainteresované na mojej strane sme nekontaktovali iných potenciálnych žiadateľov v rámci tejto výzvy s cieľom ovplyvňovať ich konanie za účelom zvýhodnenia mnou predloženej žiadosti pri posudzovaní žiadostí predložených v rámci tejto výzvy; * zaväzujem sa bezodkladne informovať vykonávateľa o všetkých zmenách, ktoré sa týkajú uvedených údajov a skutočností; * som si vedomý podmienok vzťahujúcich sa na implementáciu projektu uvedených v Zmluve o poskytnutí prostriedkov mechanizmu v súlade s upozornením uvedeným v časti D. výzvy – Informácie pre žiadateľa. |

Meno a priezvisko:

Dátum:

Miesto podpisu:

Podpis:

Pečiatka[[1]](#footnote-1):

1. Ak žiadateľ používa pečiatku. [↑](#footnote-ref-1)